alexandrainst/scandi-wiki huggingface dataset:
Barberhøvel

En barberhøvel er et verktøy som anvendes for å fjerne uønsket hårvekst på kroppen. Den består vanligvis av et lite, skarpt barberblad av stål som monteres i en holder, vanligvis av plast og levert med et håndtak. En ettbladshøvel har standardisert og utbyttbart barberblad, mens en kassethøvel enten har utbyttbar kassett eller er en såkalt engangshøvel som kastes etter bruk.

Typer 
Barberhøvler kalles safety razors på engelsk («sikkerhetshøvel») for å skille dem fra barberkniver.

En ettbladshøvel er den enkleste typen, og bruker et utskiftbart blad. Både bladet og høvelen er symmetrisk, og kan derfor kalles «tosidig» eller «DE-høvel» (fra double edge). Den kalles også noen ganger «tradisjonell» barberhøvel. Her er barberbladet standardisert (og kan derfor fås svært rimelig), og det er selve hodet (den halvrunde delen) på barberhøvelen som bestemmer vinkelen på bladet og avstanden til huden. Ønskes en tettere eller mindre tett barbering kan man dermed bytte skafthode, men beholder bladet. Det finnes også varianter med vinklet blad, et design som var vanlig i Tyskland, hvor bladet er litt vinklet og buet langs lengden for å gi en skjæreeffekt og en stivere skjærekant.

På en kassetthøvel er barberbladet festet i en kassett, oftest laget av plastikk. Kassetten kasseres etter en viss tids bruk. I de tilfellene kassetten er permanent festet til skaftet snakker man om en engangshøvel. Det finnes også kassetthøvler med plastkassetter som kan demonteres fra skaftet, og man kan da gjenbruke skaftet når en kassett er oppbrukt og skal kastes. Forskjellige merker og modeller har her egne proprietære løsninger som ikke passer om hverandre. Kassetthøvler har ofte flere blader per kasset, og kalles derfor av og til «flerbladshøvler». Utformingen av barberblad-kassetten bestemmer hvor aggressivt den barberer.

Barberskum 
Barberhøvelen anvendes vanligvis sammen med barberskum eller -krem for å redusere friksjonen mellom høvelen og huden. Barberskum finnes i ferdig form eller kan fremstilles av barbersåpe med hjelp av børste.

Virkemåte 
Til forskjell fra andre høvler, som høvler av det øverste sjiktet fra det materialet man anvender, er barberhøvelen innstilt slik at den bare skraper overflaten man drar den over.

Se også 
 Barbermaskin, et alternativ til barberhøvel som kan brukes uten barberskum
 Barberkniv, et alternativ som kreves en viss øvelse for å unngå skader

Referanser 

Barbering
Brian Mayanja

Brian Mayanja (født 25. januar 1983) er en ugandisk bokser.

Han representerte Uganda under Sommer-OL 2004 i Athen, der han ble utslått i første runde.

Referanser

Eksterne lenker 
 

Ugandiske boksere
Deltakere for Uganda under Sommer-OL 2004
Boksere under Sommer-OL 2004
Sommer ved Frauensee

Sommer ved Frauensee (originaltittel: Lac aux dames) er en fransk spillefilm fra 1934 regissert av Marc Allégret.

Medvirkende 
 Jean-Pierre Aumont : Eric Heller
 Rosine Deréan : Danny Lyssenhop
 Simone Simon : Puck
 Michel Simon : Oscar Lyssenhop
 Illa Meery : Anika
 Odette Joyeux : Carla Lyssenhop
 Vladimir Sokoloff : Baron Dobbersberg
 Maroulka : Vefi
 Paul Asselin : Brindel
 Romain Bouquet : l'aubergiste
 Maurice Rémy : Comte Stereny
 Eugène Dumas : Matz

Referanser

Eksterne lenker 
 

Franske dramafilmer
Sort-hvitt-filmer
Franskspråklige filmer
Filmer fra 1934
Patricio Calero

Patricio Calero (født 20. juli 1977) er en ecuadoriansk bokser.

Han representerte Ecuador under Sommer-OL 2004 i Athen, der han ble utslått i første runde.

Referanser

Eksterne lenker 
 

Ecuadorianske boksere
Deltakere for Ecuador under Sommer-OL 2004
Boksere under Sommer-OL 2004
Jolly Katongole

Jolly Katongole (født 15. desember 1985, død 14. mai 2015) var en ugandisk bokser.

Han representerte Uganda under Sommer-OL 2004 i Athen, der han ble utslått i første runde.

Referanser

Eksterne lenker 
 

Ugandiske boksere
Deltakere for Uganda under Sommer-OL 2004
Boksere under Sommer-OL 2004
Simen Juklerød

Simen Kristiansen Juklerød (født 18. mai 1994) er en norsk fotballspiller som spiller for .

Karriere 
Han kom til Bærum SK som tiåring, etter å ha vært to år i Jutul IL. I Bærum gikk han gradene i ungdomsakademiet, og ble i 2013 ble tatt opp på førstelaget. Han spilte totalt 79 kamper og scoret åtte mål for a-laget, i tillegg til 19 kamper og åtte mål for rekruttlaget.

Våren 2016 meldte Juklerød overgang til Vålerenga, hvor han skrev under på en toårsavtale. 20. mars samme år fikk han sin eliteseriedebut, da han ble byttet inn etter pause i et 0–1 tap mot Sogndal på Fosshaugane Campus. Han scoret sitt første mål for klubben i en cup-kamp mot Vidar den 25. mai, og sitt første seriemål i en 3–2 seier mot Brann den 13. august. I løpet av 2016-sesongen spilte Juklerød totalt 30 kamper og scoret fire mål for Vålerenga.

Den 20. januar 2017 meldte Vålerenga på sine nettsider at Juklerød og klubben hadde inngått en ny avtale, og han var bundet til klubben ut 2020-sesongen.

Den 17. juli 2018 meldte Vålerenga og belgiske Royal Antwerp at klubbene var blitt enige om en overgang. Juklerød fikk umiddelbart tillit og var den Antwerp-spilleren som spilte mest i 2018/19-sesongen, hvor Royal Antwerp ble nummer 4 i belgisk serie, men i 2019/20-sesongen har Juklerød fått mindre spilletid.

Referanser

Eksterne lenker 
 
 Simen Juklerøds spillerprofil hos Norges Fotballforbund
 Simen Juklerøds spillerprofil hos Vårerenga Fotball
 Simen Juklerøds spillerprofil på altomfotball.no

Norske fotballspillere
Fotballspillere for Bærum SK
Fotballspillere for Vålerenga Fotball
Fotballspillere for Royal Antwerp FC
Fotballspillere for KRC Genk
Norske fotballspillere i Belgia
Personer fra Bærum kommune
Fødsler i 1994
Derivatverk

Innenfor opphavsrettslovgivning er et derivatverk et verk som inkluderer større elementer av et tidligere verk som omfattes av opphavsrett. Derivatverket blir et nytt, adskilt verk som er uavhengig av det første. Endringene av, modifikasjonen av eller anvendelsen av verket må være grunnleggende og bære opphavsmannens særpreg og således være beskyttet av opphavsretten. Oversettelser, filmmusikk og musikalske arrangementer er vanlige former for derivatverk.

De fleste lands lover prøver å beskytte både det opprinnelige verk og derivatverket.

Eksterne lenker
US Copyright Act
US Copyright 'Derivative Works' (Hosted by the Copyright Office)
"Copyright in Derivative Works and Compilations

Opphavsrett
Grete Henry-Hermann

Grete Henry-Hermann (født 2. mars 1901 i Bremen, død 15. april 1984 samme sted) var en tysk matematiker, fysiker, vitenskapsteoretiker, pedagog, motstandskvinne og politiker. Hun er mest kjent for sine bidrag til algebra. Hennes bidrag til kvantemekanikkens filosofi har derimot lenge blitt oversett.

Biografi 
Grete Hermann studerte matematikk, fysikk og filosofi ved universitetene i Freiburg og Göttingen. Hun tok doktorgrad hos Emmy Noether i 1925 og jobba etterpå som assistent for filosofen Leonard Nelson. Etter mange diskusjoner med bl.a. Carl Friedrich von Weizsäcker, Werner Heisenberg og Niels Bohr publiserte hun «en av de første og beste filosofiske analysene av den nye kvantemekanikken.» Her påviste hun bl.a. en feil i John von Neumanns bevis på umuligheten av «skjulte variabler», men artikkelen ble ikke lagt merke før på 1970-tallet.

Parallelt med sin forskning var Hermann aktiv i Internationaler Sozialistischer Kampfbund («Internasjonal sosialistisk kampforbund»), som fra 1926 jobba for å forhindre og fra 1933 for å bekjempe nasjonalsosialistenes styre. 1936 måtte hun flykte til Danmark og flytta året etter videre til Storbritannia, der hun fortsatte sin politiske aktivisme. 1938 inngikk hun et pro forma-ekteskap for å bli britisk statsborger. Hun het heretter Grete Henry eller Henry-Hermann, selv om hun skilte seg i 1946.

1946 flytta hun tilbake til Tyskland, ble medlem av SPD og var bl.a. aktiv i utforminga av Godesberg-programmet. Hun var spesielt engasjert i utdanningspolitikk og innehadde ledende posisjoner i fagforeninga for utdanning og vitenskap.

I Bremen organiserte hun oppbygginga av Den pedagogiske høyskole (nå del av Universität Bremen), der hun ble professor i filosofi og fysikk. Hun leda høyskolen fra 1947 til 1950, og var nestleder fra 1950 til 1966.

Verker 
 Die Bedeutung der modernen Physik für die Theorie der Erkenntnis (1937, med E. May og T. Vogel)
 Die Überwindung des Zufalls. Kritische Betrachtungen zu Leonard Nelsons Begründung der Ethik als Wissenschaft (1953)
 Leonard Nelson. Gesammelte Schriften in neun Bänden (redaksjon, 1970–1974, med flere)
 Leonard Nelson. Vom Selbstvertrauen der Vernunft. Schriften zur kritischen Philosophie und ihrer Ethik (1975)

Referanser

Litteratur

Eksterne lenker 
 Biografi i «Exil-Archiv» (tysk)

Tyske matematikere
Tyske fysikere
Tyske filosofer
Tyske pedagoger
SPD-politikere
Fagforeningspersoner
Opposisjonelle under det tredje rike
Personer fra Bremen
Tyskere i eksil
Hans Albert

Hans Albert (født 8. februar 1921 i Köln) er en tysk sosiolog og filosof. Han er en av den kritiske rasjonalismens viktigste representanter, og antagelig den viktigste i samfunnsvitenskapene. Han har publisert skarpe kritikker av hermeneutikken (spesielt Heideggers og Gadamers versjon), av Frankfurtskolens filosofi (se positivismestriden) og av religion (spesielt katolisismen). Hans filosofi er kjennetegnet ved en konsekvent fallibilisme: Sikker kunnskap er ikke mulig.

Hans Albert studerte i Köln, der han også tok doktorgrad og underviste i flere år. 1963 ble han tilbudt et professorat i sosiologi og vitenskapslære i Mannheim, som han innehadde frem til sin emeritering i 1989.

Skrifter (utvalg) 
 Traktat über kritische Vernunft (1969; engelsk som Treatise on Critical Reason, 1985)
 Traktat über rationale Praxis (1978)
 Die Wissenschaft und die Fehlbarkeit der Vernunft (1982)
 Kritik der reinen Hermeneutik. Der Antirealismus und das Problem des Verstehens (1994)
 Macht und Gesetz. Grundprobleme der Politik und der Ökonomik (2012)
 Kritik des theologischen Denkens (2013)

Referanser

Eksterne lenker 
 Online studieguide om Albert (tysk, engelsk, fransk)
 Verker tilgjengelig i Oria

Tyske sosiologer
Tyske filosofer
Vitenskapsteoretikere
Personer fra Köln
Joseph Agassi

Joseph Agassi (født 7. mai 1927 i Jerusalem) er en israelsk filosof. Han har hovedsakelig beskjeftiget seg med vitenskapsteori, politisk filosofi og logikk ut fra et kritisk-rasjonalististisk ståsted. Agassi studerte hos Karl Popper ved London School of Economics. Han har bl.a. undervist ved University of Hong Kong, Boston University, York University og Universitetet i Tel Aviv.

Verker (utvalg) 
 The Continuing Revolution: A History of Physics from the Greeks to Einstein (1968)
 Science in Flux (1975)
 Towards a Rational Philosophical Anthropology (1977)
 Science and Society: Studies in the Sociology of Science (1981)
 A Critical Rationalist Aesthetics (med I.C. Jarvie, 2008)
 Philosophy from a Skeptical Perspective (med A. Meidan, 2008)

Referanser

Eksterne lenker 
 Joseph Agassis hjemmeside (engelsk)	
 Verker tilgjengelig i Oria

Filosofer
Israelere
Personer fra Tel Aviv
Falcipennis franklinii

Falcipennis franklinii er en hønsefugl som IUCN i 2014 skilte ut som en selvstendig art fra granjerpe (F. canadensis). Arten er utbredt i vestlige Nord-Amerika fra sørvestlige Alaska til nordvestlige Wyoming og Idaho.

International Ornithological Congress anerkjenner ikke denne oppsplittingen og regner fortsatt denne formen som en underart av granjerpe. De har også flyttet granjerpe til slekten Canachites slik at det korrekte vitenskapelige navnet i følge dem blir Canachites canadensis franklinii.

Inndeling 
Inndelingen følger International Ornithological Congress og er i henhold til Kimball, Hosner & Braun (2021). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.

 Galliformes, hønsefugler
 Megapodiidae, ovnhønsfamilien
 Cracidae, hokkofamilien
 Numididae, perlehønsfamilien
 Odontophoridae, tannvaktelfamilien
 Phasianidae, fasanfamilien
 Rollulinae, (jungelrapphøns eller jungelrapphøner)
 Pavoninae
 Phasianinae
 Lerwini
 Ithaginini
 Lophophorini
 Meleagridini, kalkuner
 Phasianini
 Pucrasiini
 Rhizotherini
 Tetraonini, skoghøns, (10 slekter, 19 arter)
 Bonasa, (1 art)
 Tetrastes, jerper, (2 arter) 
 Lagopus, ryper, (3 arter)
 Dendragapus (2 arter)
 Falcipennis (1 art)
 F. falcipennis, amurjerpe
 Canachites (1 art)
 C. canadensis, granjerpe
 C. canadensis franklinii
 5 andre underarter
 Tetrao, storfugler, (2 arter)
 Lyrurus, orrfugler, (2 arter)
 Centrocercus (2 arter)
 Tympanuchus, præriejerper, (3 arter)

Referanser

Eksterne lenker

Hønsefugler
Canadas fugler
USAs fugler
Fugler formelt beskrevet i 1829
Løslatt på prøve

Løslatt på prøve, (originaltittel: fransk: Tumultes, tysk: Stürme der Leidenschaft) er en tysk-fransk spillefilm fra 1931.

Filmen var en koproduksjon mellom Frankrike og Tyskland ble samtidig innspilt i en franskspråklig og tyskspråklig versjon.

Medvirkende
Tyskspråklig rollebesetning
 Charles Boyer : Ralph Schwarz
 Florelle : Ania
 Clara Tambour : Yvonne
 Thomy Bourdelle : Gustave Krouchovski
 Robert Arnoux : Willi
 Marcel André : le commissaire
 Armand Bernard : le bègue
 Lucien Callamand : Max
 Marcel Vallée : Paul
 Louis Florencie : 'Emma' Emmerich
 Georges Deneubourg : un gardien de prison
 Noël Roquevert : un gardien de prison
 Marcel Merminod
Franskspråklig rollebesetning
 Emil Jannings : Gustav Bumke
 Anna Sten : Annya
 Trude Hesterberg : Yvonne
 Franz Nicklicsh : Willy Prawanzke
 Otto Wernicke : Kommissar
 Hans Deppe : Nuschler
 Hans Reimann : Max
 Julius Falkenstein : Paul
 Anton Pointner : Ralph Kruschewski

Referanser

Eksterne lenker 
 

Sort-hvitt-filmer
Tyskspråklige filmer
Filmer fra 1931
Franz Brendel

Karl Franz Brendel (1811–1868) var en tysk musikk-kritiker og musikkviter.

Liv og virke 
Brendel var sønn av den saksiske gruveingeniøren Christian Friedrich Brendel.

I 1844 etterfulgte Brendel Robert Schumann som redaktør for Neue Zeitschrift für Musik i Leipzig. Samme år giftet han seg med pianisten Elisabeth (Lysinka) Tautmann (1818–1866).

Med Brendel i redaktørstolen utviklet tidsskriftet seg raskt til å bli et talerør for den nytyske skole, et uttrykk Brendel utmyntet på tilhengerne av det som ble sett på som moderne programmusikk i opposisjon til det som ble oppfattet som en konservativ absolutt musikk.  I Brendels redaktørtid lå tidsskriftet i permanent strid med motstanderne av «framtidsmusikken», spesielt Eduard Hanslick. Brendel publiserte en rekke skrifter av «nytyskerne» i Neue Zeitschrift für Musik, deriblant Richard Wagners beryktede artikkel Das Judenthum in der Musik.

Brendel beholdt redaktørposten fram til sin død i 1868.

I tillegg til sin journalistiske virksomhet holdt Brendel en tid forelesninger i musikkhistorie ved konservatoriet i Leipzig.

Referanser

Kilder

Eksterne lenker 

 Franz Brendel i tysk Wikisource
 
 Franz Brendel i Sächsische Bibliographie
 Elisabeth Brendel, uni-leipzig.de

Musikkritikere
Carl Gustaf Thomson

Carl Gustaf Thomson (født 13. oktober 1824 i Mellan-Grevie socken i Malmöhus län, død 20. september 1899 i Lund, var en svensk entomolog.

Biografi 
Thomson begynte som student i Lund i 1843, filosofie magister 1850 og dosent i zoologi i 1857. Han hadde ansvaret i adskillige terminer for  dette emnet, ble 1862 intendant for den entomologiske avdelningen av det zoologiske museet og ble i 1864 utnevnt til amanuensis (adjunkt) i entomologi. Thomson besøkte i 1872 som statens stipendiat flere kontinent og foretok også andre forskningsreiser i utlandet. Han fikk i 1877 en stilling ved det entomologiske museet i Berlin, men tok ikke imot stillingen. 

Thomson bearbeidet ulike områder av sin spesialvitenskap i arbeidene Coleoptera Scandinaviæ (ti bind, 1859-68), Skandinaviens Hymenoptera (fem bind, 1871–1879) og Opuscula entomologica (22 bind, 1869–1897). Han offentliggjorde dessuten i vitenskapsakademiets skrifter og oversiktsmonografier over skandinaviske insektslekter sammen med andre avhandlinger om Sveriges insektverden samt utgav Skandinaviens insecter (1862). I bearbeidingen av det vitenskaplige materialet som ble ført til Sverige fra fregatten «Eugenies» verdensomseiling, deltok han med avhandlingen Diptera, species novas etc. (1858). 

Thomson var medlem av Fysiografiska sällskapet i Lund (1861) og æresmedlem av i de entomologiske samfunnene i Paris, Berlin, Brussel, London og St. Petersburg. 

Thomson fått navnet sitt på kjeglebien thomsonkjeglebie, en biart som bare finnes i Sverige.

Thomsons er gravlagt på Norra kyrkogården i Lund.

Referanser

Kilder

Svenske entomologer
Vitenskapelig ansatte ved Lunds universitet
Autorer for zoologi
Djemaa al-Fna

Djemaa al-Fna (arabisk: جامع الفناء jâmiʻ al-fanâʼ) er et torv og en markedsplass i Marrakechs gamle bydel (medina). Navnets opprinnelse er uviss; det kunne bety De dødes forsamling på arabisk, men da ordet djema også betyr moské på arabisk, er det også mulig at det betyr den forsvunne moskes plass med henvisning til en almoravidisk moské som ble ødelagt.

Plassen er den viktigste i Marrakech og benyttes av både lokale og turister. Om dagen inntas den hovedsakelig av boder med appelsinjuice, unge mennesker med berberaper i lenker, vannselgere i farverike drakter med tradisjonelle vannposer av lær og messingbegre, samt slangetemmere som poserer for turistenes kameraer. Senere på dagen endrer utbudet av underholdning seg, slangetemmerne forsvinner, og om ettermiddagen og henimot aftenen blir plassen enda fullere av mennesker, heriblant dansende Chleuh-gutter (det ville være mot skikk og bruk å la piker tilby denne form for underholdning), historiefortellere (som forteller på berbisk eller arabisk overfor et publikum av interesserte lokale), tryllekunstnere og omvandrende handelsmenn med tradisjonell medisin. Når mørket faller på fylles plassen med et vell av markedsboder, og menneskemengden er på sitt høyeste.

Opp til plassens ene side grenser Marrakechs souk, det tradisjonelle nordafrikanske markedskvarter, som både sørger for bybefolkningens daglige forbruk og handelen med turister. Til plassens andre sider ligger det terrasserte kaféer, hvor man kan flykte fra støyen og mylderet nede på plassen, likesom det ligger diverse hoteller og haveanlegg. Rundt om plassen er det likeledes trange gater som fører inn i medinaens innvoller. På bildet ses inngangen til souk-markedet til venstre, caféer midt på plassen og til høyre inngangen til medinaen via Olivensgaten (derb al zitoun).

Plassen var tidligere en busstasjon, men ble lukket for trafikk i begynnelsen av 2000-årene. Myndighetene er klar over hvor viktig plassen er for turisthandelen, og en sterk men diskret polititilstedeværelse sikrer de besøkendes sikkerhet.

Diverse 
 Plassen forekommer i Alfred Hitchcocks film Mannen som visste for meget (1956).
 I Esther Freuds roman Hideous Kinky finnes det en interessant fremstilling av plassen i 1970-årene.

Litteratur 
 The Rough Guide To Morocco, 2001. Rough Guide Publishing ISBN 1-85828-601-8

Eksterne lenker 
 A Night at Djemaa El-Fna – en artikkel på engelsk med mange av foto i god kvalitet
 Artikkel om Djema al-Fna fra reisehåndboken Marrakech Holiday Guide.

Marrakech
Immateriell kulturarv
Plasser
Prudhoe Bay (Alaska)

Prudhoe Bay eller Sagavanirktok er et tettsted i North Slope Borough i den amerikanske delstaten Alaska. Prudhoe Bay-feltet ligger ved stedet. Ved folketellingen i 2010 hadde stedet 2174 innbyggere., i tillegg er det mange folk på stedet som jobber på Prudhoe Bay-feltet. Blant annet butikken og flyplassen ligger i Deadhorse.

Geografi
Bukta Prudhoe Bay har en diameter på ca 15,5 km. I den østlige delen av bukta ligger tettstedet Prudhoe Bay. I Prudhoe Bay starter oljeledningen Trans-Alaska Pipeline som går til Valdez.

Historie
Prudhoe Bay ble navngitt av John Franklin i 1826. Han oppkalte stedet etter sin venn lord Prudhoe.

Oljefunn
I 1906 fant Ernest Leffingwell olje under en ekspedisjon. Ut ifra Leffingwells studier begynte man å søke etter olje i området. Den 12. mars 1968 oppdaget man Prudhoe Bay-oljefeltet. Utvinningen startet i 1977. I dag er Prudhoe Bay-feltet Nord-Amerikas største.

Galleri

Referanser

Eksterne lenker

Prudhoe Bay's nettside
Prudhoe Bay (Travel Alaska)
Prudhoe Bay (Store norske leksikon)

Alaskas geografi
Solgaard Skog

Solgaard Skog er en vei og industrifelt i Moss, navnet ble bestemt i 1970. Veien går to steder fra Vålerveien ved Per Gynts vei og inn til industrifeltet, hele industrifeltet kalles Solgaard Skog, samtlige industribygninger har adressen Solgaard Skog 1, 1B, 2, 3, 4, 5, 6, 7, 9, 11, 13, 15, 17, 17B, 17C, 19, 60, 71, 80, 86. 92, 98, 104, 110, 116, 120, 128, 131, 132, 134, 138, 139, 143, 144, 150. Postadressen er 1599 Moss.

Tidligere var området en del av Patterødskogen.

Næringsparker og industriområder i Norge
Veier i Moss
Tynset bru (1943–2001)

Tynset bru var en hengebru over Glomma på Fylkesvei 30. I 2001 ble den erstattet med en ny bru i limtre.

Referanser 

 

Veibroer i Innlandet
Veier i Tynset
Hengebroer
Byggverk revet i 2001
Byggverk fullført i 1943
Thomas Elsebutangen

Thomas Elsebutangen (født 29. mars 1998) er en norsk fotballspiller som spiller for Grorud Idrettslag. Han forlater Grorud 31. desember 2022.

Han ble hentet fra Pors Grenland høsten 2016, og skrev da under på en avtale som binder han til hovedstadsklubben ut sesongen 2019. Elsebutangen fikk sin a-lagsdebut den 28. august samme år, etter å ha blitt byttet inn i det 89. minutt i en 1–2 seier over Odd.

Referanser

Eksterne lenker 
 
 Thomas Elsebutangens spillerprofil hos Norges Fotballforbund
 Thomas Elsebutangens spillerprofil hos Vålerenga Fotball
 Thomas Elsebutangens spillerprofil på altomfotball.no

Norske fotballspillere
Fotballspillere for Pors Grenland Fotball
Fotballspillere for Vålerenga Fotball
Fotballspillere for Bærum SK
Fotballspillere for Grorud IL
Personer fra Bærum kommune
Fødsler i 1994
Aske og diamanter

Aske og diamanter , (originaltittel: Popiół I diament) er et polsk drama fra 1958 regissert av Andrzej Wajda.

Referanser

Eksterne lenker 
 

Polske dramafilmer
Filmer fra 1958
Historiske filmer
Polske krigsfilmer
Filmer lagt til Warszawa
Wide column store

En wide column store er en type key-value database. Den bruker tabeller, rader og kolonner, men ulikt en relasjonsdatabase, kan navn og format på kolonnene variere fra rad til rad i den samme tabellen.

Eksempler:
 Bigtable
 Apache Cassandra
 Apache HBase
 Apache Accumulo
 Hypertable
 ScyllaDB
 Sqrrl

Referanser

Databaser
Emmasofia

Emmasofia er en norsk stiftelse basert i Oslo, som arbeider for å legalisere rusmiddelet MDMA og psykedeliske stoffer som LSD og psilocybin. Stiftelsen ble grunnlagt i 2015 av forskerparet Pål-Ørjan Johansen og Teri Krebs.

Ifølge Emmasofia strider forbudet mot MDMA og psykedelika mot menneskerettighetene, fordi de mener at bruken av disse stoffene ikke er farligere enn andre aktiviteter som er fullt lovlige, og at de kan spille en viktig rolle for personlig utvikling, spiritualitet eller rekreasjon.

Johansen og Krebs har bakgrunn fra NTNU. I 2008 fikk de støtte fra Norges forskningsråd for å forske på om MDMA kan hjelpe folk med posttraumatisk stresslidelse. Studien ble imidlertid avbrutt og paret gjorde i stedet en metastudie på bruk av LSD mot alkoholisme som ble publisert i 2012. I 2013 publiserte de en studie som ikke fant sammenheng mellom bruk av psykedelika og økte mentale lidelser, basert på en amerikansk befolkningsundersøkelse med  personer, hvorav 22 000 hadde brukt LSD, psilocybin eller meskalin minst én gang. Studien ble kritisert av Ragnar Nesvåg og Eivind Ystrøm fra Folkehelseinstituttet og Jørgen G. Bramness fra Universitetet i Oslo, som hevdet at studien hadde metodiske svakheter og at en kunne kommet frem til motsatt konklusjon med det samme tallmaterialet.

Referanser

Eksterne lenker 
 

Norske stiftelser
Etableringer i 2015